9 май – Празник на Европа и Ден на победата
Публикувано от: София Андреева | 09.05.2017 |  Днес е Денят на Европа и европейските общности, празник на единството и мира на стария континент. На този ден в Париж през 1950 г. на фона на опасността от Трета световна война, френският министър на външните работи Робер Шуман прочита декларация, в която предлага да бъде създадена европейска институция. 35 години по-късно на срещата на лидерите на ЕС в Милано е взето решение 9 май да се чества като „Ден на Европа“. Всяка страна, избрала демократично да се присъедини към Европейския съюз, подкрепя неговите основни ценности – мир и солидарност. Днес се навършват и 72 години от победата във Великата Отечествена война. За да изрази почитта си към подвига на руските войни, кметът Иван Алексиев изпрати поздравителен адрес до генералния консул на Руската федерация Н.П. Сергей Лукьянчук. „Пожелавам Ви много лични и професионални победи занапред. Нека работите все така с поглед в бъдещето, съхранявайки традициите си и силния си дух”, гласи част от адреса.